কৰ'ণা ভাইৰাছৰ আতংকই চুই গৈছে বিশ্বৰ প্ৰতিখন দেশকে। সকলো দেশেই গ্ৰহণ কৰিছে সতৰ্কতামূলক পদক্ষেপ। বলীউডতো পৰিছে কৰ'ণা ভাইৰাছৰ আতংকৰ প্ৰভাৱ। বলীউডৰ পৰা আৰম্ভ কৰি সৰু পৰ্দাৰ ধাৰাবাহিকৰ শ্বুটিঙো ৰখা হৈছে স্থগিত। বহুতো চেলিব্ৰিটীয়ে স্বাস্থ্য পৰামৰ্শদাতাৰ পৰামৰ্শ গ্ৰহণ কৰি ঘৰৰ ভিতৰতে দিন কটাইছে। ইয়াৰ মাজতে বলীউডৰ মোহময়ী অভিনেত্ৰী কেট্ৰীণা কাঈফে ইনষ্টাগ্ৰামত নিজৰ কেইখনমান ফটো শ্বেয়াৰ কৰি কেপশ্বছনত দিছে কৰ'ণা ভাইৰাছৰ পৰা বাচি থকাৰ উপায়।
?..... hope everyone is staying safe ... please follow all precautionary safety measures as recommended by the health professionals .... excercise and meditation help your body's immune system ... keep your environment clean and happy ?
উল্লেখ্য যে কৰ'ণা ভাইৰাছৰ পৰা হাত সাৰি থাকিবৰ বাবে দেশৰ স্কুল-কলেজ, বিশ্ববিদ্যালয়, চিনেমা হল, ছুইমিং পুল আদি বন্ধ ৰখাৰ নিৰ্দেশ প্ৰদান কৰা হৈছে। ২৪ মাৰ্চত মুক্তি দিয়াৰ কথা আছিল অক্ষয় কুমাৰ আৰু কেট্ৰীণা কাঈফ অভিনীত 'সূৰ্যবংশী' নামৰ চিনেমাখন কিন্তু চিনেমা হল বন্ধ থকাৰ হেতুকে ইয়াৰ মুক্তিৰ দিন অনিৰ্দিষ্ট কাললৈ পিছুৱাই দিয়া হ'ল।
